Na temelju članka 35. Zakona o lokalnoj i područnoj (regionalnoj) samoupravi (Narodne novine br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) te članka 32. Statuta Općine Sveti Filip i Jakov („Službeni glasnik Općine Sveti Filip i Jakov“ broj 2/14 – pročišćeni tekst.. 6/14, 1/18, 1/20 i 2/21, 16/24) Općinsko vijeće Općine Sveti Filip i Jakov na 18. sjednici održanoj -----2024. donosi

**O D L U K U**

**o isplati prigodnog dara (božićnice) umirovljenicima**

**PREDMET ODLUKE**

Članak 1.

Donosi se Odluka o isplati prigodnog božićnog dara (božićnice) umirovljenicima s područja Općine Sveti Filip i Jakov.

**UVJETI ZA ISPLATU BOŽIĆNICE**

Članak 2.

Božićnica se isplaćuje pod uvjetom da imaju prijavljeno prebivalište na području Sveti Filip i Jakov, da su korisnici invalidske, starosne ili obiteljske mirovine, mirovine ostvarene sukladno odredbama Zakona o pravima hrvatskih branitelja iz Domovinskog rata i članova njihovih obitelji i Zakona o pravima iz mirovinskog osiguranja djelatnih vojnih osoba, policijskih službenika i ovlaštenih službenih osoba.

**IZNOSI BOŽIĆNICE**

Članak 3.

 Božićnica se isplaćuje u novcu, u sljedećim iznosima:

- umirovljenicima s mirovinom do 66,00 eura isplaćuje se iznos od 70,00 eura

- umirovljenicima s mirovinom od 66,01 eura do 132,00 eura isplaćuje se iznos od 60,00 eura

-umirovljenicima s mirovinom od 132,01 do 265,00 eura isplaćuje se iznos od 40,00 eura

- umirovljenicima s mirovinom od 265,01 eura do 398,00 eura isplaćuje se iznos od 30,00 eura

- umirovljenicima s mirovinom od 398,01 eura i većom isplaćuje se iznos od 20,00 eura.

**NAČIN ISPLATE**

Članak 4.

 Božićnica će se isplaćivati tijekom prosinca 2024. i siječnja 2025. godine na tekuće račune umirovljenika.

 Iznimno, umirovljenicima koji nemaju tekuće račune božićnica će se isplatiti u gotovini.

**PODNOŠENJE ZAMOLBE ZA ISPLATU**

Članak 5.

 Umirovljenici koji udovoljavaju uvjetima za ostvarivanje prava na isplatu božićnice, trebaju podnijeti Jedinstvenom upravnom odjelu Općine Sveti Filip i Jakov zamolbu za isplatu, uz koju se prilaže:

* odrezak od posljednje mirovine
* broj tekućeg računa
* presliku važeće osobne iskaznice.

**Zahtjevi se podnose do 31. prosinca 2024. godine.**

**ZAŠTITA OSOBNIH PODATAKA**

Članak 6.

Umirovljenici koji žele ostvariti pravo na isplatu božićnice, trebaju dati privolu Općini Sveti Filip i Jakov za obradu osobnih podataka jer bez takve privole Općina ne smije obrađivati osobne podatke i isplata nije moguća.

Osobni podaci umirovljenika prikupljaju se u svrhu isplate božićnice, te se u druge svrhe neće koristiti.

Općina Sveti Filip i Jakov kao voditelj obrade osobnih podataka jamči tajnost prikupljenih osobnih podataka.

Općina Sveti Filip i Jakov jamči da prikupljene osobne podatke neće koristiti u druge svrhe niti ih neosnovano davati na korištenje ili uvid trećim osobama.

Osobni podaci umirovljenika prikupljeni radi isplate božićnica mogu se davati na uvid jedino Poreznoj upravi i Državnom uredu za reviziju te drugim državnim tijelima koja su zakonom ovlaštena za nadzor poslovanja Općine Sveti Filip i Jakov.

**ZAVRŠNA ODREDBA**

Članak 7.

Ova Odluka stupa na snagu prvog dana od dana objave u Službenom glasniku Općine Sveti Filip i Jakov.

KLASA: 551-01/24-01/16

URBROJ:

Sveti Filip i Jakov, ------------ 2024. godine

**OPĆINSKO VIJEĆE OPĆINE SVETI FILIP I JAKOV**

 **Predsjednik Općinskog vijeća**

 **Igor Pedisić**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 OBRAZLOŽENJE

Općina Sveti Filip i Jakov i ove godine nastavlja s dugogodišnjom tradicijom isplate prigodnog dara – božićnice umirovljenicima koji imaju prebivalište na području Općine Sveti Filip i Jakov i koji udovoljavaju uvjetima iz ovog prijedloga odluke.